Държавен вестник, бр. 102, 2022 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  102
Чл. 14. (1) Резултатите от обследването за 
енергийна ефективност се отразяват в доклад 
и резюме.
(2) Докладът по ал. 1 съдържа най-малко:
1. обща информация за сградата и собстве-
ността, местоположението и адреса, година 
на първоначално въвеждане в експлоатация, 
собственик на сградата, лицето, отговорно за 
възлагане на обследването, неговата длъжност 
и данни за контакт;
2. подробно описание на сградата, включи-
телно режими на обитаване, брой обитатели, 
конструкция, енергоснабдяване, информация 
за извършвани ремонти, история за извършени 
предходни обследвания и за изпълнени енер-
госпестяващи мерки, когато е приложимо;
3. анализ и оценка на състоянието на 
енергийните им характеристики на сградните 
ограждащи конструкции и елементи;
4. данни и доказателства за извършени 
измервания, анализ и оценка на енергийните 
характеристики при съществуващото състо-
яние на системите за производство, пренос, 
разпределение и потребление на енергия в ко-
личество и обем, съответстващи на сложността 
на системите и необходими за установяване 
на техническото им състояние и ефективност;
5. енергиен баланс на сградата и базово 
енергопотребление за основните енергоно-
сители;
6. клас на енергопотребление въз основа 
на изчислената стойност на общата интегри-
рана енергийна характеристика специфично 
годишно потребление на енергия в kWh/m2 
по базово енергопотребление;
7. оценка на специфичните възможности 
за намаляване на разхода за енергия;
8. подробно описание с технико-икономиче-
ски анализ на мерки за повишаване на енер-
гийната ефективност, групирани в най-малко 
два пакета, единият от които за достигане на 
техническите изисквания за сграда с близко 
до нулево потребление на енергия;
9. клас на енергопотребление (прогнозен) в 
резултат от прилагането на всеки предложен 
пакет от енергоспестяващи мерки; сравнителен 
анализ на икономическата ефективност на 
всеки от пакетите с енергоспестяващи мерки;
10. сравнителна оценка на годишното 
количество спестени емисии CO2 за всеки 
предложен пакет енергоспестяващи мерки 
и оценка по показател за инвестиционните 
разходи за 1 тон спестени емисии CO2;
11. заключение и препоръки, когато е 
приложимо.
(3) Когато с обследването за енергийна 
ефективност се цели доказване на постигна-
ти енергийни спестявания, докладът по ал. 1 
съдържа и оценка на количеството спестена 
енергия в сградата в резултат на изпълнение 
на енергоспестяващи мерки, предписани с 
предходно обследване, прието за базово.
(4) За сграда в експлоатация, за която 
няма налични данни за разхода на енергия 
за отопление/охлаждане за нито една от по-
следните три календарни години, предхож-
дащи обследването, енергийният баланс по 
ал. 2, т. 5 на сградата се съставя по базово 
енергийно потребление.
(5) Резюмето на доклада от извършеното 
обследване се изготвя от лицето, извършило 
обследването. Резюмето се изготвя в елек-
тронен вид и формат по образец, утвърден 
със заповед на изпълнителния директор на 
Агенцията за устойчиво енергийно развитие 
(АУЕР). 
(6) Докладът и резюмето се подписват от 
лицето по чл. 43, ал. 1 и консултантите по 
енергийна ефективност в неговия състав, съ-
ответно лицето/лицата по чл. 43, ал. 2 от ЗЕЕ. 
Чл. 15. Образецът на резюмето е задъл-
жителен в неговата цялост и не може да се 
изменя, допълва или съкращава от лицата по 
чл. 44, ал. 1, съответно чл. 44, ал. 2 от ЗЕЕ. 
Утвърден образец на резюмето се изменя 
по преценка на изпълнителния директор на 
АУЕР, с негова заповед, при възникване на 
един или повече от следните случаи:
1. промяна в европейската и/или наци-
оналната нормативна уредба за енергийна 
ефективност на сгради, в т.ч. промяна на тех-
ническите изисквания и стандарти, от които 
е повлияна структурата и/или съдържанието 
на резюмето;
2. необходимост от адаптиране, надграж-
дане или осъвременяване на базите данни 
в националната информационна система за 
състоянието на енергийната ефективност в 
България, за които резюмето е източник на 
информация;
3. актуализиране на съществуващи или 
въвеждане на нови софтуерни продукти за 
инженерни приложения или обработка на 
данни, което рефлектира върху структурата 
и съдържанието на резюмето;
4. по предложение на лица по чл. 44, ал. 1 
и 2 от ЗЕЕ, придружено с мотиви;
5. по предложение на експерти от други 
администрации или институции, които полз-
ват резюмето за административни цели и са 
мотивирали подобрена версия на документа;
6. по други административни съображения.
Г л а в а  ч е т в ъ р т а
УСЛОВИЯ И РЕД ЗА ИЗДАВАНЕ НА СЕР-
ТИФИКАТИ ЗА ЕНЕРГИЙНИ ХАРАКТЕ-
РИСТИКИ НА СГРАДИ ИЛИ ЧАСТИ ОТ 
СГРАДИ В ЕКСПЛОАТАЦИЯ
Чл. 16. (1) Сертификат за енергийни харак-
теристики на сграда в експлоатация се издава 
от лице по чл. 43, ал. 1, съответно по чл. 43, 
ал. 2 от ЗЕЕ, вписано в публичния регистър 
по чл. 44, ал. 1 от ЗЕЕ, по образец съгласно 
приложение № 2 от наредбата.